dh-unibe/image-text_koenigsfelden-charters-post-1500 huggingface dataset:
Ich, Hans Bollinger von Birmistorf, tuͦn kunt und vˀgiche offenlich mēlichem mit disem brief fùr mich und min erbn̄, als mir die erwirdigen und geistlichn̄
herren, die Barfuͦssen ze Kùnsvelt von gemeinem convent, gegunngen und verlichn̄ habent, ein huͦb, gelegen ze Birmistorf in dem twing und bann, die vorziten
was her Henmans von Mûlinen, ritters, ✳ stosset einhalb an des Halwilers huͦb und anderhalb an den kilchof, mit der geding, daz ich inen jerlichen uff sant
Martis tag da von zinsen und gebn̄ sol fùnf mùt kernen, ein malter haber und zwoͤi pfunt stebler Zovīger mùntz, die denn geng und geb sint in dem lant.
da sol man wùssen, das ich den vorgenāten herren gemeinlich vˀheissen und gelobt han by trùw an eides stat, die vorgeschribn̄ huͦb mit aller zuͦgehoͤrt
in guͦtem buwe ✳ und in eren ze habenne ✳ als ander trùw buwlùt ir lechen herren tuͤgent und gebunden sigent ze tuͦnde, ✳ und nach dem, als es mir erlich
ist ✳ und den obgenāten minen gnedigen herren nutzlich und guͦt. wer aber, daz es sich erfundi, daz ich die selbn̄ huͦb nùt buwte und in semlichen
eren hette, als ich soͤlti, so sùllent und moͤgent die egenāten herren oder ir nachkomen, die obgenāten huͦb mir nemen aͧn minen zorn und widerred
und einem andren si lichen und enphelchn̄, dem si ir gùnnen und der inen gevellig und fuͦglich ist an gevˀde. ✳ da lob ich als vor, wenn daz ze schulden
kunt min hand und all ansprach da von ziechn̄ luterlichs nach lands recht und fùrer denn von dirre sach wegn̄ nieman bekùmbren, noch umbtribn̄, weder
heimlich, noch offenlich mit gerichten, geistlichn̄ noch weltlichn̄, noch ane gericht noch deheiner ley andern sachn̄, si sigent geschribn̄ oder ungeschribn̄, aͧn
all gevˀde. und waren hie by und sint zùgen Hans Renner, Hans Wescher, Hans Vinsler, Bùrgi Mùnch, Cuͤni Kulberg, Cuͤni von Rein, Hans Kùrsenner,
Ruͤdi Seiler, Peter Vesi, burger ze Brugg. und des ze einem waren, offnen urkùnd, won ich nùt eigens insigels hab, so han ich erbetten den fromen, wisen,
minen gnedigen junkhern̄ Achatzien Esel, hoffmeister ze Kùngsvelt, daz er sin insigel fùr mich offenlich gehenkt hat an disen brief, daz oͧch ich, der
jetzgenāt hofmeister, vergich von siner bette willen und oͧch darumb, won ich by diser sache waz, das ich daz getaͧn han, doch mir und minen erbn̄ unschedlich.
gebn̄ ze Brugg, uff den nechsten fritag nach ùnsers liebn̄ hˀrn̄ uffart tag, do man zalt von gots gebùrt fiertzehenhundert jar und darnach
in dem dritten jar ꝫꝭ ꝫꝭ.
Königsf. 454
Staatsarchiv
AARGAU
lr̄a de rebꝰ nr̄is in Birmenstorf
de x frustꝭ dc̄o Bollingˀ
1403
1403
K
E ✳ 25
A 5
revers br₎ vom innhaber diser
huͦb ✳ die guͦtter in eren zuͦ habn̄
den zins jaͤrlich wie har inn stàt
richt₎ ✳ oder er mag vō disem
guͦt getriben werd₎